Juffrou gesleep: Verdagte weer in hof | Maroela Media
Schoeman het op 22 Januarie vlugtig in die Hillbrow-landdroshof verskyn op aanklagte van roekelose of nalatige bestuur asook tref-en-trap. Die saak is uitgestel vir verdere ondersoek.
Hy het in November vir die eerste keer in die hof verskyn en is op borgtog van R5 000 vrygelaat.
Leyden (36), 'n Afrikaans-onderwyseres by Hoërskool Sandown in Sandton, was op 20 November op pad skool toe, toe sy omstreeks 07:00 in 'n geringe botsing by die William Nicol-rylaan en Sandtonweg-kruising betrokke was.
Hoofsupt. Wayne Minnaar, woordvoerder van die Johannesburg-metropolisie, het destyds aan Maroela Media gesê 'n ooggetuie wat langs die pad gestaan het, het gesien hoe 'n wit man in 'n wit bakkie ('n Hilux of 'n Isuzu) glo Leyden se wit Audi A4 van agter tref. Toe sy hom nader om kontakbesonderhede uit te ruil, het die twee glo begin stry en sy het haar arm in die voertuig gesteek om moontlik sy sleutels af te neem. Die man het na bewering begin wegry en Leyden saamgesleep.
Schoeman is kort daarna deur die ondersoekbeampte versoek om homself aan die polisie oor te gee nadat nog ooggetuies se verklarings geneem is. Schoeman het 'n teensaak van padwoede en intimidasie teen Leyden aanhangig gemaak.
Etlike meters kan seker enige iets beteken.Ek hoop net dat die dame nie weer RAMBO of AMERIKAANSE verkeerspolisie probeer speel deur die sleutels te probeer gryp as die ander motor al beweeg nie.Ek sien ook nie n strale kransie bokant haar kop nie maar vermoed sy het ook maar die pap lekker dik aangemaak met die padwoede sy kon net die nommer geneem het en n klag by die polisie gele het.Dit was alles so onnodig albei partye het onverantwoordelik opgetree.
Ek volg hierdie berig noukeurig. Mag Mnr Schoeman sy lisensie verloor en nooit toegelaat word om n wapen te besit of enige iets wat ander mense kan seer maak nie. Sy ego het met hom weg gehardloop, daai "ek sal jou wys" houding. As iemand jou kar stamp is jy mos kwaad of kry ons karre verniet. Nee wat hy het droog gemaak en moet lekker vet gestraf word. Hy voorspel niks goed nie!!!!!
Wys ons 'n foto van die geweldenaar.
Ja Elize, uitstekend gedink….ons soek sy foto om te sien hoe hy lyk. Ek dink …so n dik vet man met n boepens en wange wat hang, want die meeste van die onbeskofte bestuurders met die groot bakkies lyk so. Die res wat anders lyk is dun gesaai. Ha-Ha
slapgat! om n saak teen die vrou te maak! Hoe het sy hom aangerand terwyl hy in sy bakkie sit? Hy lieg! Wys ons hoe lyk hy! Trash!